ร้านลา ทอร์ต้า อยู่ริมถนนเส้นเลี่ยงหนองมน ถ้ามาจากถนนสุขุมวิท เลี้ยวซ้ายแยกธนาคารกสิกรไทย ตลาดหนองมน ขับตรงมาเรื่อยๆ เจอสี่แยกไฟแดง ให้เลี้ยวขวา แล้วค่อยไปยูเทิร์นรถกลับมา ร้านอยู่ซ้ายมือค่ะ ตรงข้าม Angel cake หาไม่ยาก..
พนักงานบริการดี อาหารรอไม่นาน แต่ราคาค่อนข้างสูงนะ 555 น่าไปถ่ายรูปมากกว่า..
อาหารที่สั่ง..
1. สเต๊กไก่จิ้มแจ่ว :: ราคา 139 บาท ::  มีข้าวเหนียวเสิร์ฟใส่ในครกหินเล็กๆ เก๋ๆดีค่ะ ไก่อร่อยนุ่มค่ะ จานนี้แนะนำไม่ผิดหวัง 
2. ส้มตำมะพร้าวอ่อน :: ราคา 129 บาท :: มีกุ้งสด และหอยดองประมาณอย่างละ 2 ตัว เสริ์ฟมาในลูกมะพร้าว ไอเดียเก๋ๆ อีกแล้ว มีเนื้อมะพร้าวอ่อนด้วย แต่ความรู้สึกเรามันยังไม่ค่อยเข้ากับน้ำส้มตำเท่าไร..
3. ยำหมูยอ :: ราคา 99 บาท :: รู้สึกจานนี้จะแพงไปนิด หมูยออร่อย แต่น้ำยำเปรี้ยวค่ะ 
4. ลาเต้ โฟลท :: ราคา 85 บาท :: ลาเต้เข้มข้นมากค่ะ มีไอศครีมวานิลลาด้วย 1 ลูก ไอศรีมอร่อยค่ะ 
5. สตรอว์เบอรี โซดา ::ราคา 60 บาท :: แก้วนี้เปรี้ยวๆ ยังไม่ค่อยชอบเท่าไร